fr en fr da he hbs_lat en da da en it en da da da da da da da da lb sv nl da da da da da da da da da sl en en en da da da en it da en en da en da en da en da en da en da en da en vi en da en da en da da en da en da en da lt pms nb da it en en da en da da nb sv da sv az da en en
Risalamande ❅ - Cute CarbsCute Carbs
20. december 2012 in ♥ Desserter
Jul er traditionernes højtid, og jeg går all in på mange af traditioner, derfor er jeg også ret konservativ, når det kommer til risalamande, som i øvrigt er en af mine yndlingsdesserter. Risalamanden skal være rigtig kold, luftig og smage lækkert af vanilje, og så skal der ikke tilsættes hakkede mandler – og vigtigst af alt, så skal kirsebærsaucen være iskold! Ved godt de fleste foretrækker deres risalamande med en masse hakkede mandler og måske lun kirsebærsovs, men der takker jeg høfligt nej til 🙂
Her får I opskriften på den risalamande, vi spiser til jul  – nem og med en skøn smag af vanilje.
Og du kan selvfølgelig tilsætte hakkede mandler, hvis det er sådan du foretrækker din risalamande.
Det skal du bruge til risalamanden:
9 dl let- eller sødmælk
Begynd med at koge risengrøden – og husk, at den flækkede vaniljestang skal i fra start
Når risengrøden er helt kold, det tager et par timer, tilsættes sukker – rør forsigtigt
Pisk fløden til luftig flødeskum og vend risengrøden forsigtigt i
Lad risalamnden stå i køleskabet i mindst to timer inden servering, så den er helt kold og lækker
Hvordan vil du have din risalamande?
Følg Cute Carbs på facebook eller på bloglovin, så går du ikke glip af nye søde sager.
dessertjulopskriftri a la mande
You Might Also Like
Godt selskab, godt vejr og god kage…
Sådan laver du kandiserede æbler
Oreo panna cotta + en konkurrence!
Reply Prinsesse Suh 20. december 2012 at 21:58
Hvor ser det lækkert ud – men der skal masser af hakkede mandler i min ris a la mande!
Reply cutecarbs 20. december 2012 at 22:20
Tak 🙂 Ja, sådan er vi så forskellige 😉
Reply Maria 20. december 2012 at 22:05
Det ser lækkert ud! Er kirsebærsaucen også hjemmelavet?
Reply cutecarbs 20. december 2012 at 22:13
Tak. Nej, det er den ikke, desværre. Det bliver måske juleaften 🙂
Reply Joy 20. december 2012 at 22:06
Jeg elsker hakkede mandler og varm kirsebærsauce. Sjovt som vi er så forskellige 🙂
Reply cutecarbs 20. december 2012 at 22:14
Ja, det er nemlig meget sjovt 😉
Reply MaRen 20. december 2012 at 22:06
Præcis ! Og desværre er der alt for få der laver det på denne måde !
Reply cutecarbs 20. december 2012 at 22:14
Reply Majken Hammer 20. december 2012 at 22:49
Min skal være med hjemmelavet karamel sauce – kogt kun af sukker og vand, ikke noget med fløde, så det bliver toffe-agtigt, men har en skarp karamelsmag uden at være brændt 🙂
Reply cutecarbs 23. december 2012 at 19:17
Lyder spændende og lækkert 🙂
Reply Mette 20. december 2012 at 23:55
Jeg får altid med mange mandler 🙂 Også har vi to slags kirsebærsovs, en sød og en “sur” og de er altid lune.
Der udover, så laver jeg ris a la manden med æggeblommer. Altså jeg pisker en æggesnaps med sukkeren. Jeg syntes det gør den mere cremet 🙂
Reply cutecarbs 23. december 2012 at 19:18
Sjovt hvor mange varianter af risalamande, der findes 🙂
Reply Camilla 21. december 2012 at 17:09
Hvor ser det godt ud! Jeg er mest til risalamande med mandler i og lun kirsebærsauce, men synes også det er skønt med kold sauce og ingen mandler 🙂 Det vigtigste er nok bare på en måde, at det er hjemmelavet – jeg har aldrig smagt en ude i byen der var så god som en rigtig hjemmelavet
Reply cutecarbs 23. december 2012 at 19:19
Så enig Camilla – hjemmelavet er det bedste! God jul 🙂
Reply Ką žmonės valgo visą Kalėdų dieną | Maistas mintims 10. december 2013 at 9:27
[…] Foto: cutecarbs […]
Skriv et svar til cutecarbs Cancel Reply
Kokostoppe a la Blomsterberg
Sådan skærer du appelsinfileter
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.